text: Kokke knækker cancer med 1 mio. kroner
  25 oktober 2015 kl. 12.39
  Hotel Koldingfjord har igen afholdt arrangementet Kokke Knækker Cancer. Arrangementet indbragte 1 mio. kroner. 
  I forbindelse med Knæk Cancer-ugen har Hotel Koldingfjord igen afholdt deres arrangement Kokke Knækker Cancer. Der var underholdning, auktion og lækker mad til gæsterne – også var der mange penge til Kræftens Bekæmpelse. 1 mio. kroner blev samlet ind ved arrangementet.
  - Vi glæder os over, at vi igen i år kunne samle virksomheder, leverandører, kunstnere og privat personer omkring en fantastik aften for at rejse midler til den vigtige kamp mod cancer, fortæller adm. Direktør Peder J. Madsen, Hotel Koldingfjord, i en pressemeddelelse.
  Der var blandt andet underholdning ved Flying Super Kids, Søren Dahl fra Cafe Hack, Jeanne Boel fra Sønderborg Sommer Revy og sangeren Basim. Hotel Koldingfjord stiller hotellet samt personale til rådighed uden beregning, mens råvarer, vine mv. sponseres af leverandører.
  Arrangementet blev afholdt første gang i 2013.
  Kokke Knækker Cancer
  12 solgte borde af kr. 50.000 = kr. 600.000.10-kroners donation fra Hotel Koldingfjord efter salg af 3.642 Koldingfjord burgere i løbet af de seneste 12 måneder = kr. 36.420Auktion ved Alexa Bruun Rasmussen = kr. 364.000,00Og dermed i alt en million kroner til Knæk Cancer.
  
  